Ottilie von Goethe

Ottilie Wilhelmine Ernestine Henriette von GOETHE (denaske Freiin von Pogwisch; 1796-1872) estis germana gravulino kaj bofilino de la verkisto Johann Wolfgang von Goethe. Ŝi redaktistinis por la gazeto Chaos.

 Biografio 
Ŝia patro, Wilhelm Julius Baron von Pogwisch (1760–1836), estis nobelo Holstein, ŝia patrino, Henriette Ulrike Ottilie von Pogwisch (1776–1851), estis denaske Grafino Henckel von Donnersmarck. La gepatroj divorcis frue kaj Ottilie vivis kun sia patrino en multaj diversaj urboj kaj estis amikino de Adele Schopenhauer, verkistino kaj fratino de la filozofo Arthur Schopenhauer. Ambaŭ amikinoj estis naskiĝintaj en Danzig kaj kreskis senpatre.

Otilie estis interesita en Ferdinand Heinke, kiu finfine engaĝiĝis al alia virino. Tial, Ottilie konsentis edziniĝi al August von Goethe, la nura filo de la fama poeto. Ili geedziĝis la 17an de junio 1817 kaj translokiĝis al Weimar, kie ili loĝis en la hejmo de la poeto en Frauenplan. La paro havis tri gefilojn: nome Walther Wolfgang von Goethe (1818–1885), Wolfgang Maximilian von Goethe (1820–1883) kaj Alma Sedina Henriette Cornelia von Goethe (1827–1844). La geedzoj estis malfeliĉaj ĉar August estis drinkemulo kaj Ottilie estis altiritaj de aliaj viroj. Krome, ŝia bopatro estis dominanta figuro en iliaj vivoj.

Ottilie von Goethe nomis sian bopatron 'patro' kaj loĝis en lia hejmo dum 15 jaroj. La ingenia famulino altiris internaciajn gastojn kaj fondis, en 1829, la gazeton "Chaos". Ŝi ankaŭ helpis la faman verkiston finigi sian elstaran verkon Faŭsto (Dua Parto).

Ŝia edzo August mortis en 1830 en Italio du jarojn antaŭ sia patro en Romo. Ottilie naskis post lia morto, nome en 1835, alian infanon, kiu evidente ne estis de August, sed de brita kapitano, nomatan Anna Sibylle, kiu mortis post unu jaro. Neniuj el ŝiaj gefiloj geedziĝis, tiel ke la rekta linio de posteuloj de Johann Wolfgang von Goethe estingiĝis en 1885. Speciale post tiu ekstergeedzeca nasko, Ottilie suferis enorman premon de onidiroj. Laŭ kelkaj el tiuj ŝi eĉ murdis sian pli aĝan filinon Alma.

Post la morto de Goethe ŝi loĝis en kelkaj urboj. Ŝiaj lastaj du jaroj ŝi restis en Weimar. En 1872, ŝi mortis pro koratako. Ŝi estis entombigita en la familia tombaro de Goethe.

 Verkoj 
 Aus Ottilie von Goethes Nachlaß, 2 volumes. Weimar 1912–1913. Ed. Wolfgang von Oettingen.
 Erlebnisse und Geständnisse, 1832–1857. Klinkhardt & Biermann, Leipzig 1923. Ed. Heinrich Hubert Houben
 Tagebücher und Briefe von und an Ottilie v. Goethe, 5 volumes. Bergland-Verlag, Vienna 1962–1979

 Notoj 

 Bibliografio 
 Bernhard Gajek (1964), "Goethe, Ottilie Wilhelmine Ernestine Henriette von, geborene von Pogwisch", Neue Deutsche Biographie (NDB), 6, Berlin: Duncker & Humblot, pp. 575–576; (full text online)
 Max Hecker: Ferdinand Heinke in Weimar. En: Goethejahrbuch. 47, 1927, S. 251–306
 Karsten Hein: Ottilie von Goethe (1796–1872). Biographie und literarische Beziehungen der Schwiegertochter Goethes (= Europäische Hochschulschriften. Reihe 1: Deutsche Sprache und Literatur, Band 1782). Peter Lang, Frankfurt am Main u. a. 2001, ISBN 3-631-37438-0 (Disertacio en Universitato de Düsseldorf 2000, 398 pp.).
 Karsten Hein: Ottilie von Goethe. Einsichten in das Haus am Frauenplan. In: Andreas Remmel, Paul Remmel (Eld.): Goethe-Blätter. Schriftenreihe der Goethe-Gesellschaft Siegburg e. V. Band IV. Bernstein, Bonn 2008, ISBN 978-3-9809762-4-4.
 Ulrich Janetzki (Hrsg.): Ottilie von Goethe, Goethes Schwiegertochter. Ein Porträt. Ullstein, Frankfurt 1982, ISBN 3-548-30138-X.
 Carmen Kahn-Wallerstein: Die Frau vom anderen Stern. Goethes Schwiegertochter. A. Francke, Bern 1948
 Elisabeth Mangold: Ottilie von Goethe. Böhlau, Köln 1965
 Ruth Rahmeyer: Ottilie von Goethe. Eine Biographie (= Insel-Taschenbuch, Band 2875). Erweiterte Neuauflage, Insel, Frankfurt am Main 2002, ISBN 3-458-34575-2.
 Christina Ujma: Sehnsucht nach Italien – Ottilie von Goethe zwischen Weimar, Wien und Rom, in: Margaret C. Ives (Eld.) Women Writers of the Age of Goethe (= Occasional papers in German studies, Vol. 9). University of Lancaster 1997, S. 81–121, ISBN 1-86220-034-3.
 Emmy Wolff: "Chaos," en Eld.: Frauengenerationen in Bildern. Herbig, Berlin 1928, S. 42–46

 Eksteraj ligiloj 

 Ottilie von Goethe  en Newberry Library

Kategorio:Germanaj nobeloj
Kategorio:Johann Wolfgang von Goethe
Kategorio:Germanaj redaktoroj